02003R1984 — SK — 03.12.2017 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

NARIADENIE RADY (ES) č. 1984/2003

z 8. apríla 2003,

ktorým sa zavádza systém štatistického monitorovania obchodu s ►M1 ————— ◄ mečiarom a tuniakom zavalitým v spoločenstve







KAPITOLA 1

VŠEOBECNÉ USTANOVENIA

Článok 1

Predmet

Toto nariadenie stanovuje všeobecné pravidlá a podmienky, ktoré musí spoločenstvo dodržiavať pri používaní:

a) programov pre štatistické dokumenty pre ►M1 ————— ◄ mečiara obyčajného (Xiphias gladius) a tuniaka zavalitého (Thunnus obesus), prijaté komisiou „ICCAT“;

b) programu pre štatistické dokumenty pre tuniaka zavalitého (Thunnus obesus), prijaté komisiou „IOTC“.

Článok 2

Rozsah

Toto nariadenie sa vzťahuje na ►M1 ————— ◄ mečiare obyčajné a tuniaky zavalité, tak, ako sú uvedené v článku 1:

a) ulovené plavidlom alebo výrobcom spoločenstva, alebo

b) dovážané do spoločenstva, alebo

c) vyvážané alebo opätovne vyvážané zo spoločenstva do tretej krajiny.

Toto nariadenie sa nevzťahuje na tuniaky zavalité určené najmä pre konzervárenský priemysel a ulovené loďami so záťahovými sieťami alebo návnadami v oblastiach uplatňovania Dohody o založení Komisie pre tuniaky z Indického oceánu (ďalej iba „dohoda IOTC“) a Dohovoru ICCAT.

Článok 3

Definície

Na účely tohto nariadenia sa budú uplatňovať nasledovné definície:

▼M1 —————

▼B

b) mečiar obyčajný:ryba druhu Xiphias gladius spadajúca pod dodatočný číselný znak TARIC uvedené v prílohe II;

c) tuniak zavalitý: ryba druhu Thunnus obesus spadajúca pod dodatočný číselný znak TARIC uvedené v prílohe III;

d) rybolov: vylovenie akejkoľvek ryby patriacej medzi druhy uvedené v článku 1 plavidlom alebo výrobcom používajúcim pasce na tuniaky za účelom vykládky, prekládky alebo umiestnenia do klietky;

e) výrobca spoločenstva: fyzické alebo právnické osoby používajúce výrobné prostriedky na získanie produktov rybolovu za účelom ich prvotného predaja;

f) dovoz: colné postupy uvedené v článku 4 bod 16 písm. (a) až (f) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva ( 1 );

▼M2

g) veľkokapacitné rybárske plavidlo: rybárske plavidlo s celkovou dĺžkou 20 metrov alebo viac;

h) veľkokapacitné plavidlo na lov pelagických druhov lovnými šnúrami: plavidlo na lov pelagických druhov lovnými šnúrami s celkovou dĺžkou 24 metrov alebo viac.

▼B







KAPITOLA 2

ŠTATISTICKÉ MONITOROVANIE







Oddiel 1

Požiadavky na členské štáty týkajúce sa dovozov

Článok 4

Štatistický dokument pre dovoz

1. Všetky množstvá rýb patriacich k niektorému z druhov uvedených v článku 1, dovezené z akejkoľvek tretej krajiny na územie spoločenstva, musia byť sprevádzané štatistickým dokumentom vyhotoveným podľa vzoru uvedeného v:

▼M1 —————

▼B

— prílohe V v prípade mečiara obyčajného,

— prílohe VI alebo prílohe VII v prípade tuniaka zavalitého.

2. Štatistický dokument musí:

a) obsahovať všetky informácie uvedené v príslušnej prílohe uvedenej v odseku 1, ako aj všetky podpisy vyžadované príslušnými prevádzkovateľmi, ktorí sú zodpovední za prehlásenia uvedené v dokumente;

b) byť potvrdený:

i) v prípade lovu plavidlom: štátnym zamestnancom, ktorý bol riadne schválený vlajkovým štátom plavidla, ktorým sa loví, alebo akoukoľvek inou osobou alebo úradom riadne schváleným daným štátom. V prípade tretích krajín uvedených v prílohe IVb môže dokument potvrdiť úrad, ktorý bol danou krajinou uznaný za týmto účelom;

ii) v prípade lovu pascou: zamestnancom, ktorý bol riadne schválený štátom, v ktorého výsostných vodách bol úlovok vylovený;

iii) v prípade mečiarov ►M1 ————— ◄ a tuniakov zavalitých, ulovených plavidlom pracujúcim na základe zmluvy o prenájme: štátnym zamestnancom alebo akoukoľvek inou osobou alebo úradom riadne schváleným vyvážajúcim štátom;

iv) v prípade tuniaka zavalitého uloveného niektorým z plavidiel uvedených v prílohách VIIIa a VIIIb: japonským alebo taiwanským vládnym úradníkom alebo akoukoľvek inou osobou riadne schválenou za týmto účelom vládami týchto krajín;

▼M2

c) byť akceptovaný v prípade, že rybolov vykonalo veľkokapacitné rybárske plavidlo, len ak sa dané plavidlo nachádza v registri ICCAT pre plavidlá.

▼B

3. Štatistický dokument sa musí doručiť príslušným orgánom členského štátu, do ktorého sa príslušný produkt dováža.

4. Členské štáty zabezpečia, aby si ich colné orgány alebo iné príslušné úrady vyžiadali a preskúmali všetky dokumenty, vrátane štatistického dokumentu, súvisiace s dovozmi rýb patriacich k druhom uvedeným v článku 1.

Tieto orgány môžu taktiež preskúmať obsah ktoréhokoľvek nákladu, aby overili presnosť informácií uvedených v týchto dokumentoch.

5. Dovoz rýb patriacich k druhom uvedeným v článku 1 sa zakáže v prípade, že príslušný náklad nie je sprevádzaný štatistickým dokumentom potvrdeným a vyplneným v súlade s odsekmi 1 a 2, zodpovedajúcim príslušnému dovozu.







Oddiel 2

Požiadavky na členské štáty týkajúce sa vývozov

Článok 5

Štatistický dokument pre vývoz

1. Všetky množstvá rýb patriacich k niektorému z druhov uvedených v článku 1, ulovené plavidlom alebo výrobcom spoločenstva a vyvážané do tretej krajiny, musia byť sprevádzané štatistickým dokumentom vyhotoveným podľa vzoru uvedeného v:

▼M1 —————

▼B

— prílohe V v prípade mečiara obyčajného,

— prílohe VI alebo prílohe VII v prípade tuniaka zavalitého.

2. Štatistický dokument musí:

a) obsahovať všetky informácie uvedené v príslušnej prílohe uvedenej v odseku 1, ako aj všetky podpisy vyžadované príslušnými prevádzkovateľmi, ktorí sú zodpovední za prehlásenia uvedené v dokumente;

b) byť potvrdený:

i) príslušnými orgánmi vlajkového členského štátu daného plavidla, alebo

ii) príslušnými orgánmi iného členského štátu, v ktorom sa vykoná vykládka daných produktov, za predpokladu, že zodpovedajúce množstvá sa vyvezú mimo spoločenstva z územia daného členského štátu. Tento členský štát zašle kópiu potvrdeného štatistického dokumentu do dvoch mesiacov vlajkovému členskému štátu daného plavidla;

▼M2

c) byť potvrdený v prípade, že rybolov vykonalo veľkokapacitné rybárske plavidlo, len ak sa dané plavidlo nachádza v registri ICCAT pre plavidlá.

▼B

3. Členské štáty zabezpečia, aby ich colné orgány alebo iné príslušné úrady si vyžiadali a preskúmali všetky dokumenty, vrátane štatistického dokumentu, súvisiace s vývozmi všetkých rýb patriacich k druhom uvedeným v článku 1.

Tieto orgány môžu taktiež preskúmať obsah ktoréhokoľvek nákladu, aby overili presnosť informácií uvedených v týchto dokumentoch.

4. Každý členský štát zašle Komisii informácie týkajúce sa jeho príslušných orgánov, uvedených v odseku 2 písm. b). Komisia zašle tieto informácie ostatným členským štátom.

5. Vývoz rýb patriacich k druhom uvedeným v článku 1 sa zakáže v prípade, že príslušný náklad nie je sprevádzaný štatistickým dokumentom potvrdeným a vyplneným v súlade s odsekmi 1 a 2, zodpovedajúcim príslušnému vývozu.







Oddiel 3

Požiadavky na členské štáty týkajúce sa opätovných vývozov

Článok 6

Osvedčenia o opätovnom vývoze

1. Osvedčenie o opätovnom vývoze musí sprevádzať všetky množstvá rýb patriacich k niektorému z druhov uvedených v článku 1, ktoré sa:

a) po dovoze do spoločenstva opätovne vyvážajú zo spoločenstva do tretej krajiny; alebo

b) dovážajú na územie spoločenstva z tretej krajiny, po tom, čo boli danou treťou krajinou opätovne vyvezené.

Osvedčenia o opätovnom vývoze sa vyhotovujú podľa vzoru uvedeného v:

▼M1 —————

▼B

b) prílohe X v prípade mečiara obyčajného,

c) prílohe XI alebo prílohe XII v prípade tuniaka zavalitého.

2. Osvedčenia o opätovnom vývoze musia:

a) obsahovať všetky informácie uvedené v príslušnej prílohe uvedenej v druhom pododseku odseku 1, ako aj všetky podpisy vyžadované príslušnými prevádzkovateľmi, ktorí sú zodpovední za prehlásenia uvedené v dokumente;

b) byť potvrdené príslušnými orgánmi členského štátu, z ktorého sa má opätovný vývoz vykonať, alebo príslušnými orgánmi tretej krajiny, z ktorej sa opätovný vývoz vykonal;

c) byť sprevádzané riadne potvrdenou kópiou štatistického dokumentu pre dovoz, uvedeného v článku 4.

3. Členské štáty, ktoré potvrdzujú osvedčenia o opätovnom vývoze podľa odseku 2 písm. b), si musia od opätovných vývozcov vyžiadať dokumenty potvrdzujúce, že náklad opätovne vyvážaných rýb zodpovedá nákladu pôvodne dovezených rýb. Členské štáty na požiadanie poskytnú kópiu tohto osvedčenia vlajkovému členskému štátu daného plavidla, alebo vyvážajúcemu štátu.

4. Osvedčenie o opätovnom vývoze sa doručí príslušným orgánom členského štátu dovozu alebo opätovného vývozu.

5. Členské štáty zabezpečia, aby si ich colné orgány alebo iné príslušné úrady vyžiadali a preskúmali všetky dokumenty, vrátane osvedčenia o opätovnom vývoze, súvisiace s opätovnými dovozmi rýb patriacich k druhom uvedeným v článku 1.

Tieto orgány môžu taktiež preskúmať obsah ktoréhokoľvek nákladu, aby overili presnosť informácií uvedených v týchto dokumentoch.

6. Opätovný vývoz a dovoz nasledujúci po opätovnom vývoze rýb patriacich k druhom uvedeným v článku 1 sa zakáže v prípade, že príslušný náklad nie je sprevádzaný príslušným osvedčením, potvrdeným a vyplneným v súlade s odsekmi 1 a 2.

Článok 7

Opakované opätovné vývozy

1. Všetky množstvá rýb patriacich k niektorému z druhov uvedených v článku 1, ktoré sú opätovne vyvážané po tom, čo už boli opätovne vyvezené, musia byť sprevádzané novým osvedčením o opätovnom vývoze, potvrdeným a vyplneným podľa článku 6 ods. 1 a 2.

Uplatňuje sa článok 6 ods. 3, 4, 5 a 6.

2. Nové osvedčenie uvedené v odseku 1 musí byť sprevádzané overenou kópiou predchádzajúcich, riadne potvrdených osvedčení o opätovných vývozoch, ktoré sprevádzali náklad v minulosti.

▼M2







Oddiel 4

Požiadavky na členské štáty týkajúce sa produktov prekladaných v oblasti dohovoru ICCAT

Článok 7a

Štatistické dokumenty a podávanie správ

1. Pri potvrdzovaní štatistických dokumentov vlajkový členský štát veľkokapacitných plavidiel na lov pelagických druhov lovnou šnúrou zabezpečí, aby prekládky zodpovedali nahlásenému objemu úlovkov každého takéhoto plavidla.

2. Vlajkový členský štát veľkokapacitných plavidiel na lov pelagických druhov lovnou šnúrou potvrdí štatistické dokumenty pre prekladané ryby potom, ako sa uistil o tom, že prekládka bola vykonaná v súlade s článkami 51 až 58 nariadenia Európskeho parlamentu a Rady (EÚ) 2017/2107 ( 2 ). O tejto skutočnosti sa uistí na základe informácií získaných prostredníctvom programu regionálnych pozorovateľov ICCAT pre prekládky na mori.

3. Členské štáty nariadia, aby druhy, na ktoré sa vzťahujú programy pre štatistické dokumenty a ktoré ulovili veľkokapacitné plavidlá na lov pelagických druhov lovnou šnúrou v oblasti dohovoru ICCAT, boli pri dovoze do ich oblasti alebo na ich územie sprevádzané štatistickými dokumentmi potvrdenými pre plavidlá uvedené v zozname ICCAT pre veľkokapacitné plavidlá na lov pelagických druhov lovnými šnúrami s oprávnením vykonávať prekládku na mori a kópiou vyhlásenia ICCAT o prekládke.

▼B







KAPITOLA 3

PRENOS ÚDAJOV

Článok 8

Informácie týkajúce sa potvrdenia

Každý členský štát zašle Komisii najneskôr do 30 dní po nadobudnutí účinnosti tohto nariadenia vzor svojich štatistických dokumentov a osvedčení o opätovnom vývoze. Taktiež zašle Komisii všetky potrebné informácie týkajúce sa potvrdzovania a včas zasiela informácie o akýchkoľvek zmenách týchto dokumentov a osvedčení, v súlade so:

a) vzorom ICCAT uvedeným v prílohe XIII pre ►M1 ————— ◄ mečiara obyčajného a tuniaka zavalitého;

b) vzorom IOTC uvedeným v prílohe XIV pre tuniaka zavalitého.

Článok 9

Prenos údajov

1. Členské štáty, ktoré dovážajú, vyvážajú alebo opätovne vyvážajú ryby patriace k druhom uvedeným v článku 1, zašlú elektronicky Komisii do 15. marca za obdobie od 1. júla do 31. decembra predchádzajúceho roku a do 15. septembra za obdobie od 1. januára do 30. júna aktuálneho roku správu o:

a) množstvách jednotlivých obchodných úprav rýb patriacich k druhom uvedeným v článku 1 dovezených na ich územie, rozdelených podľa pôvodu tretej krajiny , miesta úlovku a druhu použitej rybárskej výstroje;

b) množstvách jednotlivých obchodných úprav rýb patriacich k druhom uvedeným v článku 1 dovezených na ich územie po opätovnom vývoze treťou krajinou, rozdelených podľa pôvodu tretej krajiny , miesta úlovku a druhu použitej rybárskej výstroje;

2. Správa uvedená v odseku 1 musí obsahovať informácie uvedené v:

▼M1 —————

▼B

b) prílohe XVI pre mečiara obyčajného;

c) prílohe XVII alebo XVIII pre tuniaka zavalitého.

Článok 10

Národná správa

Členské štáty, ktoré vyvážajú ryby patriace k druhom uvedeným v článku 1, skontrolujú, či informácie o dovozoch zaslané Komisiou zodpovedajú ich vlastným informáciám. O výsledku týchto krížových kontrol informujú Komisiu v národnej správe uvedenej v článku 9 nariadenia Rady (ES) č. 1936/2001 z 27. septembra 2001, ktorým sa ustanovujú kontrolné opatrenia v oblasti rybolovu niektorých zásob rýb migrujúcich na veľké vzdialenosti ( 3 ).







KAPITOLA 4

ZÁVEREČNÉ USTANOVENIA

Článok 11

Zmeny a doplnenia príloh

Prílohy k tomuto nariadeniu možno meniť a dopĺňať v súlade s ochrannými opatreniami ICCAT a IOTC, ktoré sa stali záväznými pre spoločenstvo a v súlade s postupom stanoveným v článku 12 ods. 2.

Článok 12

Postup výboru

1. Komisii pomáha Riadiaci výbore pre rybolov a vodné hospodárstvo zriadený článkom 30 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu ( 4 ).

2. V prípade odkazu na tento odsek sa uplatňujú články 4 a 7 rozhodnutia 1999/468/ES.

Obdobie uvedené v článku 4 ods. 3 rozhodnutia 1999/468/ES sa stanovuje na jeden mesiac.

3. Výbor prijme svoj rokovací poriadok.

Článok 13

Zrušenie

1. Nariadenie (ES) č. 858/94 sa týmto zrušuje.

2. Odkazy na zrušené nariadenie sa rozumejú ako odkazy na toto nariadenie a čítajú sa podľa tabuľky zhody uvedenej v prílohe XIX.

Článok 14

Nadobudnutie účinnosti

Toto nariadenie nadobúda účinnosť v deň jeho uverejnenia v Úradnom vestníku Európskej Únie.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M1 —————

▼B









PRÍLOHA II

VÝROBKY UVEDENÉ V ČLÁNKU 3 b)

Bez toho, aby boli dotknuté pravidlá pre výklad Kombinovanej nomenklatúry, sa na znenie popisu tovaru nahliada ako na znenie určené výhradne na informačné účely. V kontexte tejto prílohy sa uplatňujú číselné znaky TARIC v podobe, v ktorej existujú v dobe prijatia tohto nariadenia.

číselný znak TARIC

0301999070

0302698700

0303798700

0304103870

0304109855

0304208700

0304906500

0305200019

0305200076

0305200077

0305309040

0305498020

0305599050

0305699050

1604199130

1604199820

1604209060









PRÍLOHA III

VÝROBKY UVEDENÉ V ČLÁNKU 3 c)

Bez toho, aby boli dotknuté pravidlá pre výklad Kombinovanej nomenklatúry, sa na znenie popisu tovaru nahliada ako na znenie určené výhradne na informačné účely. V kontexte tejto prílohy sa uplatňujú číselné znaky TARIC v podobe, v ktorej existujú v dobe prijatia tohto nariadenia.

číselný znak TARIC

0301999075

0302341000

0302349000

0303441100

0303441300

0303441900

0303449000

0304103875

0304109865

0304204520

0304909775

0305200021

0305200078

0305200079

0305309075

0305498060

0305599045

0305699040

1604141130

1604141135

1604141630

1604141635

1604141830

1604141835

1604207040

1604207045

▼M1 —————

▼B









PRÍLOHA IVb

Tretie krajiny uznané ICCAT, pre ktoré môže štatistický dokument potvrdiť inštitúcia schválená za týmto účelom, napríklad obchodná komora: Angola, Brazília, Kanada, Cape Verde, Čína, Pobrežie Slonoviny, Chorvátsko, Rovníková Guinea, Gabun, Ghana, Guinea-Bissau, Guinea-Conakry, Japonsko, Kórea, Líbya, Maroko, Rusko, Săo Tomé a Príncipe, Južná Afrika, Tunisko, Uruguaj, USA, Venezuela.









PRÍLOHA V









PRÍLOHA VI









PRÍLOHA VII









PRÍLOHA VIIIa







Zoznam plavidiel zúčastňujúcich sa na japonskom programe ukončenia činnosti starých plavidiel (k 1. novembru 2001) Č. Rok ukončenia činnosti plavidla Vlajkový štát Názov plavidla Tonáž Rok konštrukcie Rybárska oblasť 1 2002 BOLÍVIA YING CHIN HSIANG 66 379 1979 INDICKÝ OCEÁN 2 2002 KAMBODŽA HUA CHENG 707 606 1980 INDICKÝ OCEÁN 3 2002 KAMBODŽA HUA CHENG 808 549 1980 INDICKÝ OCEÁN 4 2002 FILIPÍNY CHEN FA 736 636 1979 ATLANTIK 5 2002 BOLÍVIA ZHONG I 85 437 1976 TICHÝ OCEÁN 6 2002 BELIZE LIEN TAI 491 1979 ATLANTIK 7 2003 BELIZE JEFFREY 131 597 1980 TICHÝ OCEÁN 8 2003 ROVNÍKOVÁ GUINEA WIN FAR 236 672 1978 INDICKÝ OCEÁN 9 2003 ROVNÍKOVÁ GUINEA WIN FAR 266 535 1979 INDICKÝ OCEÁN 10 2003 BOLÍVIA CHIN I MING 663 1979 ATLANTIK 11 2003 BOLÍVIA CHIN CHANG MING 578 1980 ATLANTIK 12 2003 BOLÍVIA GOLDEN RICH (predtým: ZHONG XIN 26) 520 1974 ATLANTIK 13 2003 BOLÍVIA CHI MAN 556 1982 INDICKÝ OCEÁN 14 2003 BOLÍVIA HUNG YU 112 690 1981 INDICKÝ OCEÁN 15 2003 ROVNÍKOVÁ GUINEA CHEN CHIANG 1 578 1988 INDICKÝ OCEÁN









PRÍLOHA VIII b







Zoznam plavidiel plaviacich sa pod taiwanskou vlajkou, ktoré sa zúčastňujú programu opätovnej registrácie Č. Vlajkový štát Názov plavidla Tonáž Rybárska oblasť Rok konštrukcie 1 ROVNÍKOVÁ GUINEA YIH SHUEN NO 212 470 INDICKÝ OCEÁN 1999 2 SEYCHELSKÉ OSTROVY SEYGEM 573 TICHÝ OCEÁN 1997 3 SEYCHELSKÉ OSTROVY SEYSTAR 573 TICHÝ OCEÁN 1998 4 VANUATU NINE LUCKY No 1 508 TICHÝ OCEÁN 1998 5 BELIZE WIN FAR No 868 498 TICHÝ OCEÁN 1999 6 ROVNÍKOVÁ GUINEA WEI CHING 498 ATLANTIK 1997 7 BELIZE JUI YING No 666 498 TICHÝ OCEÁN 1997 8 BELIZE CHEN FA No 1 550 INDICKÝ OCEÁN 1997 9 SEYCHELSKÉ OSTROVY SEYPERAL 680 TICHÝ OCEÁN 1998 10 BELIZE PING YUAN No 201 706 INDICKÝ OCEÁN 1996 11 BELIZE LIAN HORNG No 777 499 TICHÝ OCEÁN 1998 12 BELIZE FONG KU No 36 521 TICHÝ OCEÁN 1997 13 BELIZE SHYE SIN No 1 598 INDICKÝ OCEÁN 1997 14 BELIZE HUNG YU No 212 470 ATLANTIK 1997 15 BELIZE HWA CHIN No 202 470 ATLANTIK 1997 16 BELIZE SUNG HUI 573 ATLANTIK 1998 17 BELIZE HSIEN HUA 106 625 TICHÝ OCEÁN 2000 18 BELIZE HSIEN HUA 107 625 TICHÝ OCEÁN 2000 19 BELIZE FU YUAN No 66 683 TICHÝ OCEÁN 1998 20 BELIZE LONG CHANG No 3 589 ATLANTIK 1997

▼M1 —————

▼B









PRÍLOHA X









PRÍLOHA XI









PRÍLOHA XII









PRÍLOHA XIII









PRÍLOHA XIV

▼M1 —————

▼B









PRÍLOHA XVI









PRÍLOHA XVII









PRÍLOHA XVIII









PRÍLOHA XIX







Nariadenia (ES) č. 858/94 Toto nariadenie – Článok 1 – Článok 2 – Článok 2 – Článok 4 – Článok 2a – Článok 5 – Článok 3 ods.(1), (2) a (3) – Článok 4 – Článok 3 ods. (4) – Článok 6 – Článok 3a – Článok 6 – Článok 4 – – Článok 5 – Článok 9 – Príloha I – Príloha IV a – Príloha II – Príloha IV b – Príloha III – Príloha IX